**ՏԵՂԵԿԱՏՎՈՒԹՅՈՒՆ**

Հայաստանի Հանրապետության Տավուշի մարզի 2017-2025 թվականների ռազմավարությունից բխող 2018 թվականի գործունեության ծրագրի իրականացման մոնիտորինգի հիմնական ցուցանիշների առաջին եռամսյակի կատարման ընթացքի վերաբերյալ

**Մարզի տնտեսական ցուցանիշներ**

2018 թվականին մարզի վարչական տարածքում կատարված ներդրումների ծավալը պլանավորվել է 22562 մլն. դրամ, 2018 թվականի ապրիլի 1-ի դրությամբ փաստացի կատարվել է5261.7մլն.դրամ կամ 23.3%: Մասնավոր ներդրումների ծավալը պլանավորվել է 7675.5 մլն. դրամ, 2018 թվականի ապրիլի 1-ի դրությամբ փաստացի կատարվել են 2157.0 մլն դրամի աշխատանքներ կամ 28.2%:

2018թ. ընթացքում ստեղծված ոչ գյուղատնտեսական աշխատատեղերի թիվը (առանց սեզոնային աշխատատեղերի) պլանավորվել է 680 մարդ: 2018թ. առաջին եռամսյակի ընթացքում ստեղծված ոչ գյուղատնտեսական աշխատատեղերի թիվը կազմում է 135 (առանց սեզոնային աշխատատեղերի), կամ 19.9%:

**Համայնքների ֆինանսական ցուցանիշներ**

ՀՀ Տավուշի մարզի համայնքների սեփական եկամուտները (գույքահարկ, հողի հարկ, տեղական տուրքեր, պետական տուրքեր, գույքի վարձակալությունից եկամուտներ, աղբահանության վճար) 01.04.2018 թ. դրությամբ կազմել է 184950.8 հազար դրամ, այդթվում

- հողի հարկ – 36821.7 հազ. դրամ

- գույքահարկ – 89235.1 հազ. դրամ

- տեղական տուրքեր – 12273.4 հազ. դրամ

- պետական տուրքեր – 4871.5 հազ. դրամ

- գույքի վարձակալությունից եկամուտներ – 22957.9 հազ. դրամ

- աղբահանության վճար– 18791.1 հազ. դրամ

1-ին եռամսյակում սեփական եկամուտների տեսակարար կշիռը ընդհանուր եկամուտների մեջ կազմել է 28.6 %

**Համայնքային ծառայություններ-աղբահանություն**

2018 թվականին մարզում փակված (կամ փակվելու ենթակա) աղբավայրերի թիվը պլանավորվել է 11, 2018 թվականի ապրիլի 1-ի դրությամբ դեռևս ոչ մի աղբավայր չի փակվել, քանի որ պահանջվում են լրացուցիչ ֆինանսական միջոցներ:

2018 թվականին մարզում շահագործվող աղբավայրերի թիվը պլանավորվել է 36, 2018 թվականի ապրիլի 1-ի դրությամբ ցուցանիշը 36 է:

 2018 թվականին մարզում աղբահանություն են իրականացնում բոլոր 62 բնակավայրերը:

2018 թվականին մարզում ֆիզիկական անձանցից հավաքագրվող աղբահանության վճարները պլանավորվել է 54.7մլն. դրամ, 2018 թվականի ապրիլի 1-ի դրությամբ փաստացի հավաքագրվել է 10.3 մլն դրամ կամ 18.8%:

2018 թվականին մարզում իրավաբանական անձանցից հավաքագրվող աղբահանության վճարները պլանավորվել է 41.0 մլն. դրամ, 2018 թվականի ապրիլի 1-ի դրությամբ փաստացի հավաքագրվել է 8.8 մլն դրամ կամ 21.5% :

**Գյուղատնտեսության ոլորտ**

2018 թվականին գյուղատնտեսության մեջ նոր կամ շարունակական ներդրումները պլանավորվել է 6413.6մլն դրամ, 2018 թվականի ապրիլի 1-ի դրությամբ փաստացի կատարվել Է 1881.2 մլն դրամ կամ 29.3%:

2018թ. ընթացքում ստեղծված գյուղատնտեսական նոր աշխատատեղերի թիվը պլանավորվել է 200 մարդ: 2018թ. առաջին եռամսյակի ընթացքում ստեղծվել են 50 հիմնական աշխատատեղեր:

2018թ. մարզում ժամանակակից տեխնոլոգիայով ինտենսիվ այգիների տարածքը պլանավորվել է ավելացնել 350 հեկտարով, 2018 թվականի ապրիլի 1-ի դրությամբ ցուցանիշը կազմել է 142 հա՝ հիմնականում Այրում համայնքում:

2018թ. մարզում հակակարկտային ցանցերով ցանցապատված այգիների տարածքը պլանավորվել է ավելացնել 6 հեկտարով: Ապրիլի 1-ի դրությամբ աշխատանքներ չեն կատարվել:

2018թ. մարզում պլանավորվել է կառուցել 3 սպանդանոց՝ աշխատանքները դեռևս չեն սկսվել:

2018թ. մարզում պլանավորվել է գյուղատնտեսական տեխնիկայի ֆինանսական վարձակալության՝ լիզինգի պետական աջակցության ծրագրի շրջանակներում ձեռք բերել 4 հատ տեխնիկա, 2018 թվականի ապրիլի 1-ի դրությամբ աշխատանքները ձևակերպման փուլերում են:

2018թ. մարզում պլանավորվել է տոհմային անասնագլխաքանակը ավելացնել 100-ով: Ապրիլի 1-ի դրությամբ ձեռք են բերվել 45 գլուխ տոհմային հղի երինջներ:

2018թ. պլանավորվել է մարզում սառնարանային տնտեսությունների քանակը ավելացնել 8-ով (160 տոննա ընդհանուր հզորությամբ)՝ հասցնելով 610 տոննաի, 2018 թվականի ապրիլի 1-ի դրությամբ կառուցվում է 1 սառնարանային տնտեսություն՝ շուրջ 2000 տոննա հզորությամբ, աշխատանքներն ընթացքի մեջ են:

2018թ. մարզում փաստացի ոռոգվող հողերի մակերեսը պլանավորվել ավելացնել 150 հեկտարով, որը կազմելու է 4907հա: Աշխատանքները նոր են մեկնարկում:

2018թ. մարզում փոքր, միջին, խոշոր տնտեսությունների թիվը 2018թ. առաջին եռամսյակում ավելացել է 37-ով :

**Կրթության ոլորտ**

2018 թվականին մարզի դպրոցներում աշակերտ/ուսուցիչ հարաբերակցությունը պլանավորվել է 9, 2018թ. առաջին եռամսյակում ցուցանիշը կազմել է 8:

2018թ. մարզի միջազգային /հանրապետական օլիմպիադաների մրցանակակիրների թիվը պլանավորվել է 8: Արդյունքները կներկայացվեն երկրորդ եռամսյակի մոնիտորինգի հաշվետվությունում:

2018 թ. ուսումը միջազգային կամ ՀՀ պետական ԲՈւՀ-երում շարունակողների թիվը կներկայացվի հաջորդ եռամսյակի մոնիտորինգի ժամանակ:

 **Տրանսպորտի ոլորտ**

2018թ. մարզում ընդհանուր օգտագործման ավտոմոբիլային տրանսպորտով չսպասարկվող բնակավայրերի թիվը պլանավորվել է հասցնել 20-ի, 2018թ. ապրիլի 1-ի դրությամբ ընդհանուր օգտագործման ավտոմոբիլային տրանսպորտով չսպասարկվող բնակավայրերի թիվը 20-ն է:

2018թ. ընդհանուր օգտագործման ավտոմոբիլային տրանսպորտով համայնքի բնակավայրերից համայնքի կենտրոն անցնելու միջին արագությունը պլանավորվել է 62կմ/ժ, 2018թ. ապրիլի 1-ի դրությամբ ցուցանիշը կազմում է 62կմ/ժ:

2018թ. մարզի բնակավայրերի թիվը՝ որոնք ասֆալտապատ ճանապարհով կապված չեն հիմնական մայրուղուն (չունեն բարվոք ճանապարհ դեպի շուկաներ) պլանավորվել է հասցնել 9-ի: 2018 թվականի ապրիլի 1-ի դրությամբ ցուցանիշը կազմել է 9:

**Կապիտալ շինարարություն**

Տավուշի մարզում 2018թ. Առաջին եռամսյակում քաղաքաշինության ոլորտում նախատեսված է իրականացնել 2495.4մլն. դրամի աշխատանքներ, որից կատարվել է 680.4մլն. դրամի աշխատանքներ, այդ թվում՝ նախագծանախահաշվային աշխատանքներ, կրթական հաստատությունների կառուցում և նորոգում, պատմամշակութային համալիրի վերանորոգում և մասնավոր ներդրումներ բնակչության կողմից:

 **Առողջապահական ոլորտ**

2018թ. մարզում վճարովի առողջապահական ծառայությունների գումարը պլանավորվել է 266.8մլն. դրամ, 2018 թվականի ապրիլի 1-ի դրությամբ կատարվել է 53 մլն դրամ կամ 20%: